Kanlaon

An Kanlaon (Hiligaynon: Bolkang Kanglaon; Sinugbuanon: Bolkang Kanglaon; Tagalog: Bulkang Kanlaon; Kastila: Volcán Canlaón), o Bulkan Kanlaon, sarong estratobulkan sa isla ng Negros, Filipinas. Iyo ini an pinakahalangkaw na punto sa Negros, sagkod sa bilog na Kabisayaan, na igwa nin langkaw na 2,465 m (8,087 pye) labaw sa pantay-dagat.

An bulkan nasa tanga kan mga probinsya nin Negros Occidental asin Negros Oriental, namumugtak haros 30 kilometros sa sur-subangan kan Bacolod, an kabisera asin pinakamatawong syudad kan Negros Occidental asin kan bilog na isla. Saro ini sa aktibong mga bulkan sa Filipinas asin kabtang kan Singsing nin Kalayo kan Pasipiko.

Pisikal na kamugtakan

An Kanlaon igwa nin langkaw na  sa pinakaitoktok kaini, alagad sa ibang toltolan igwa ini nin , na igwang diametro sakop an pamitisan nin  asin igwa nin mga konong pyroclastic asin mga gadan na bunganga sa norte-norteng sulnopan. Sa ibaba asin norte kan itoktok iyo an aktibong bunganga nin Lugud. An norte kan Lugud iyo an kawa na midbid bilang Margaja Vally igwa nin sukol na  na igwa nin sadit asin panahonan na danaw na crater lake.

Igwa nin tulong mainit na bukal sa abaga kaini: Mambukal Hot Springs sa nortesulnopan, Bucalan Hot Spring asin Bungol Hot Spring. An mga katampad na bulkan kaini iyo an Bulkan Silay asin Bulkan Mandalagan, norte kan Kanlaon.

An Canlaon, sarong syudad na igwa nin sakop kan gamping Negros Oriental kan bulkan, namumugtak sa hababang parte kaini haros yaon sa subangan-sur-subangan kan toktok.

Mga lugar nin tukadan asin bagtasan

An bulkan sarong paboritong lugar kan mga paratukad asin iyo an pinakatampok kan Mount Kanlaon Natural Park, sarong pambawang parke na inot na iminukna kan Agosto 8, 1934.

An mga bagtasan kan himga paratukad minapoon sa tahaw kan barangay Guintubdan. Nagin nang aktibo an mga namamanwaan sa pangkinaban na kooperasyon na nakikipagtabangan sa nagkapirang Europeong institusyon tanganing ipamidbid an pinakabagong Unified Hiking Marker System bilang pinakainot na pankadagaan na lokasyon nin turismo sa Filipinas. Aragid an sistema sa gabos na mga nasyon na igwa kaini.

Pinakahuring aktibidad kan bulkan
Kan Marso 11, 2020, itinaas kan PHIVOLCS an lebel nin alerto poon 0 sagkod 1 huli sa abnormal na aktibidad poon Marso 9, 2020. Walampulong pambulkan na mga linog an naitala poon kan aldaw na ini.

Hilingon pa 

 Listahan nin aktibong mga bulkan sa Pilipinas
 Listahan nin protektadong mga lugar sa Pilipinas

Toltolan 

Mga aktibong bulkan kan Filipinas